**Notat**

|  |
| --- |
|   |

|  |  |  |  |
| --- | --- | --- | --- |
| **ArkivsakID:** | **JournalpostID:** | **Arkivkode:** | **Dato:** |
| 13/2353-11  | 18/35154 | A20, &60 | 30.10.2018 |

**Informasjon om året før skulestart** **Nordre Strand oppvekstsenter**

Dei fleste barn går i dag i barnehage. I barnehagen får barna mykje erfaring med leik og sosiale aktivitetar i tillegg til erfaringar på mange andre område som Rammeplan for barnehagen legg vekt på.

Når barna skal byrje på skulen, kjem dei frå ulike barnehagar på Tau og frå Eikehaugen her på Fiskå. I tillegg kjem der kanskje barn som ikkje har gått i barnehage, eller som kjem flyttande frå andre stadar og er heilt nye i vår kommune. Det er skulen si oppgåve å «sjå» det enkelte barnet ved skulestart.

Me er opptekne av at året før skulestart skal alle førskulebarn verta trygge på overgongen mellom barnehage og skule. Derfor er har me eit århjul med aktivitetar som me gjennomfører det siste året i barnehagen fram mot skulestart. Førskulegruppa i Eikehaugen barnehage har fast førskuledag kvar veke i skulen sine lokaler. Dei vert inviterte til ulike arrangement når «Den kulturelle skulesekken» kjem på besøk på skulen, dei kan låne klasserom og bibliotek på skulen, og dei leikar på skulen sitt område. Barn som går i andre barnehagar enn Eikehaugen får koma på besøk til førskulegruppa og dei kan helse på dei vaksne og elevane her.

I november/desember får alle elevane eit brev med tilbod om skuleplass. Ein av dei føresette går då inn i oppvekstportalen via Strand kommune si heimeside, og melder barna inn på skulen.

Førre skuleår var første året me hadde digital innskriving. Me sakna eit merknadsfelt i innskrivingsskjemaet der dei føresette kunne skriva inn viktige meldingar/behov. Nå er dette merknadsfeltet på plass i skjemaet. Føresette som har opplysingar som dei meiner er viktige for skulen å vite om kan altså formidla det i dette merknadsfeltet. Slik informasjon kan også formidlast til skulen via barnehagen som har møte med skulen før skulestart.

**Førskuledag i juni**

Når det er bestemt kven som skal vera kontaktlærar og det nærmar seg sommarferie vil alle nye førsteklassingar få brev heim med invitasjon til førskuledag. Denne dagen får dei føresette meir informasjon om skulestart og om skulen sine planar og rutinar. Dette er eit viktig møte mellom oss vaksne og her er det tid og rom for å stille spørsmål ein kanskje går og lurar på. Elevane får bli litt kjent med læraren sin og klasserommet sitt.

Gunn Marte Bull

Nordre Strand oppvekstsenter

51742801

| **Kopi til:** |  |  |  |
| --- | --- | --- | --- |
|   |   |   |   |

| **Vedlegg:**  |
| --- |
|   |